
			Himmelen faller ikke ned

		

		

	
		

		
			Hanne Bramness

			HIMMELEN FALLER IKKE NED

			ET DIKT

			Tiden Norsk Forlag

		

	
		

		
			Det er noe urovekkende i forholdet til mor

			Når jeg rokker ved det for å undersøke

			og vise fram undersida av ordene 

			mørkner lufta i rommet. Jeg får opp bilder

			mot denne bakgrunnen, av en liten flokk

			som beveger seg sakte over isen

		

	
		
			

			Takk for ditt brev, din åpenhet. Om ingenting 

			endres fordi du bryter stillheten, så viser ordene 

			ditt ansikt. Historien du forteller om forholdet 

			til din mor, ligner den som ble meg til del

			noe jeg sjelden har rørt ved. Nå gjør jeg det 

			og himmelen faller ikke ned av den grunn

